ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

УПРAВA ЈП ЕПС

Улица царице Милице број 2

Број: 12.01.27942/25-15

Београд, 16.12.2015.

На основу члана 108. Закона о јавним набавкама („Службени гласник Републике Србије“, број 124/12, 14/15 и 68/15), члана 47. Статута Јавног предузећа „Електопривреда Србије“ (ЈП ЕПС број 2844/4-15 од 17. јуна 2015. године - пречишћен текст) и члана 37. Правилника о уређивању поступка јавне набавке у Јавном предузећу „Електропривреда Србије“ (ЈП ЕПС број 12.01.3020/3-15 од 01.10.2015године), на основу Извештаја о стручној оцени понуда (број 03.01-27942/24-15 од 15.12.2015.године), директор ЈП ЕПС, доноси

**ОДЛУКУ О ДОДЕЛИ УГОВОРА**

ОТВОРЕНИ ПОСТУПАК

**ЈАВНА НАБАВКА бр. 3000/0148/2015 (101946/2015)**

Уговор о јавнојнабавци добара: „Испаривач, додатни ЕКО, дувачи гара, са опремом и деловима котла под притиском (прojeктoвaњe, изрaдa и испoрукa oпрeмe и дeлoвa, нaдзoр, мeрeње, испитивања и гаранцијска испитивања)“**,** додељује се групи понуђача: RAFAKO S.A. Пољска, Lakova 33, 47-400 Raciborz (носилац заједничке понуде) и чланови групе ZK – TERMOCHEM Prag огранак Београд, Кнеза Милоша 80, ЛМ Металмонт д.о.о. Обреновац, Краља Милутина 13б и Rafako Engineering Solution d.o.o. Београд, Булевар Арсенија Чарнојевића 86, са подизвођачма PED INSPECT d.o.o. Београд, Кнегиње Зорке 30/26 и ТЕХНИЧКИ ЦЕНТАР - ИНСПЕКТ д.о.о. Обреновац, Богољуба Урошевића Црног бб, чија је Понуда, евидентирана код Понуђача под бројем B50632/2015 од 14.11.2015. године,једина и благовремена, одговарајућа и прихватљива са понуђеном ценом од 14.199.045,00 евра, што у динарској противвредности по средњем курсу НБС на дан отварања понуда износи 1.710.296.268,82 динара без ПДВ.

Део уговора који ће извршити подизвођачи:

PED INSPECT d.o.o. Београд: 1% укупне вредности набавке, односно оцењивање усаглашености опреме под притиском.

ТЕХНИЧКИ ЦЕНТАР - ИНСПЕКТ д.о.о. Обреновац: 1% укупне вредности набавке, испитивање методама без разарања.

Ова одлука се објављује на Порталу Управе за јавне набавке и интернет страници Наручиоца у року од три дана од дана доношења.

О Б Р А З Л О Ж Е Њ Е

1. Предмет јавне набавке је набавка добара: „Испаривач, додатни ЕКО, дувачи гара, са опремом и деловима котла под притиском (прojeктoвaњe, изрaдa и испoрукa oпрeмe и дeлoвa, нaдзoр, мeрeње, испитивања и гаранцијска испитивања)“.
2. Процењена вредност јавненабавке износи: 1.755.000.000,00 динара без ПДВ.
3. Основни подаци о понуђачима:

|  |  |  |
| --- | --- | --- |
| Ред. бр. | Назив | Адреса |
| 1. | Група понуђача:  „Виа Оцел“ д.о.о. Београд – овлашћени члан групе понуђача  „ЕНЕРГОПРОЈЕКТ ОПРЕМА“ а.д. Београд - члан групе понуђача  „ФЕРОМОНТ ИНЖЕЊЕРИНГ“ д.о.о. Београд - члан групе понуђача  „ПРО-ИНГ“ д.о.о. Београд - члан групе понуђача  „BALKAN ENERGY TEAM“ d.o.o. Београд - члан групе понуђача  „ИНСТИТУТ ЗА НУКЛЕАРНЕ НАУКЕ ВИНЧА“ Београд - члан групе понуђача  „МОНТ-Р“ д.о.о. Београд - члан групе понуђача | Тадеуша Кошћушка 56, Београд  Булевар Михаила Пупина 12, Београд  Бачванска 21/2, Београд  Заплањска 86, Београд  Мајке Јевросиме 8, Београд  Мике Петровића Аласа 15-14, Београд  Ослобођења 2б, Београд |
| 2. | Група понуђача:  RAFAKO S.A. – овлашћени члан групе понуђача  ZK – TERMOCHEM Prag огранак Београд- члан групе понуђача  ЛМ Металмонт д.о.о. Обреновац - члан групе понуђача  Rafako Engineering Solution d.o.o. Београд - члан групе понуђача | Lakova 33, 47-400 Raciborz Poljska  Кнеза Милоша 80, Београд  Краља Милутина 13б, Обреновац  Булевар Арсенија Чарнојевића 86, Београд |

1. Понуде које су одбијене, разлози за њихово одбијање и понуђена цена тих понуда:

|  |  |  |
| --- | --- | --- |
| Ред. бр.  (из тачке „основни подаци о понуђачима“) | Разлози за одбијање понуде | Понуђена ценa |
| 1. | Понуда понуђача „Виа Оцел“ д.о.о. који наступа у заједничкој понуди са: Енергопројект опрема а.д., Феромонт инжењеринг д.о.о., Pro-Ing д.о.о., Balakan Energy Team д.о.о., Институт за нуклерне науке „Винча“ и Монт-Р д.о.о је неприхватљива из следећих разлога:  1) У делу 5. конкурсне документације УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗЈН-А И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА, у тачки 6., као услов испуњености пословног капацитета који је понуђач дужан да испуни, предвиђено је: да је у претходних пет година (2010. 2011. 2012. 2013. и 2014.год.) понуђач реализовао минимум један Уговор пројектовања и испоруке опреме и делова под притиском за котлове термоелектрана снаге 300 MW и више (на лигнит), чија вредност уговора износи најмање 1.000.000.000,00 динара без ПДВ.  а) Као доказ о испуњености напред наведеног услова, понуђач је доставио потврде о референтним набавкама, које се у списку испоручених добара – стручне референце наведене под редним бројевима од 1-6. и од 8-12., а чије су појединачне вредности мање од конкурсном документацијом захтеване минималне вредности.  Потврда о референтној набавци, која је у списку испоручених добара – стручне референце, наведена под редним бројем 7., по предмету уговора не одговара захтеву из конкурсне документације.  б) Као доказ о испуњености напред наведеног услова, понуђач је доставио и потврду о референтној набавци, која је у списку испоручених добара – стручне референце, наведена под редним бројем 13., за учесника у заједничкој понуди А.Д. Енергопројект Опрема, која се односи на разноврсну опрему и делове котловског постројења (Адаптација блока 2 са реконструкцијом електрофилтера - ЈП ЕПС ТЕ-КО Костолац), која је само делимично предмет ЈН 1000/0148/2015 (101946/2015), (пројектовање и испорука опреме и делова под притиском за котлове термоелектрана снаге 300 МW и више) и која обухвата осим пројектовања и испоруке и радове на замени поменуте опреме и делова.  Имајући у виду да из достављене потврде о референтним набавкама Наручилац није могао да утврди испуњеност услова који се тичу пословног капацитета, понуђачу је дана 26.11.2015.године упућен захтев за додатним разјашњењем исте. Понуђач је дана 28.11.2015.године доставио одговор на захтев Наручиоца, из кога се такође није могла утврдити испуњеност услова пословног капацитета, односно није се могао утврдити део вредности испоручених добара и услуга који се односи искључиво на предмет ЈН 1000/0148/2015 (101946/2015), пројектовање и испорука опреме и делова под притиском за котлове термоелектрана снаге 300 МW и више.  С тим у вези, дана 02.12.2015. упућен је захтев за додатним разјашњењима потврде о референтним набавкама и референтном наручиоцу ЈП ЕПС ТЕ-ТО Костолац**.**  Одговор референтног наручиоца ЈП ЕПС ТЕ-КО Костолацдостављен је дана 03.12.2015.године. Из достављеног одговора се такође не може јасно и недвосмислено утврдити испуњеност услова пословног капацитета, односно који се део вредности испоручених добара и услуга односи искључиво на предмет ЈН 1000/0148/2015 (101946/2015), пројектовање и испорука опреме и делова под притиском за котлове термоелектрана снаге 300 МW и више, обзиром да се у одговору наводи да су услуге пројектовања и испоруке опреме из уговора бр. 5030 од 03.06.2010.год. и Анекса од I до V, пружили Енергопројект ЕНТЕЛ и Енергопројект Опрема. Енергопројект ЕНТЕЛ се не појављује у заједничкој понуди понуђача те се приликом оцене испуњености услова пословног капацитета може ценити само пословни капацитет понуђача, учесника у заједничкој понуди Енергопројект Опреме, на кога и гласи потврда о референтним набавкама.  Из приложеног одговора референтног наручиоца ЈП ЕПС ТЕ-КО Костолац произилази да је вредност испоручених добара и услуга које се односе искључиво на предмет ЈН 1000/0148/2015 (101946/2015) и за коју је приложена потврда о референтним набавкама мања од конкурсном документацијом захтеване минималне вредности, а уједно обухвата и услуге монтаже које нису предмет ове јавне набавке.  Имајући у виду напред наведено, понуђач није доказао испуњеност услова који се тичу пословног капацитета, те се његова понуда одбија као неприхватљива.  2) У делу 5. конкурсне документације УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗЈН-А И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА, у тачки 8. подтачка 2., као услов испуњености кадровског капацитета који је понуђач дужан да испуни, између осталог, захтева се: да понуђач има у радном односу или су ангажовани сходно чл. 197. до 202. Закона о раду, најмање по једено лице машинске, електро и грађевинске струке, која треба да имају завршен минимум VII степен стручне спреме одговарајуће струке (машинске, електро и грађевинске) и минимум 10 година радног искуства у вођењу надзора на монтажно - демонтажним радовима у Термоенергетским постројењима.  Напомена у вези са захтевом из тачке 2:  Обзиром да се не ради само о једноставним демонтажо монтажним радовима, већ о сложеној реконструкцији машинског, електро и грађевинског дела опреме мишљења смо да послове надзора може да обавља особље које треба да поседује комплексна знања из области испитивања методама без разарња, познавање области заваривања, челичних конструкција, инсталације овешења, познавање прописа, стандарда, правилника... Обавезе надзора су и достављање техничких решења и инструкција у што краћем временском периоду како би се пратила димнамика радова (а све описано у тех.спецификацији у тачки 3.4.1). Узимајући у обзир чињеницу да се пројекти овакве сложености и обима изводе на термоспостројењима тек у фази ревитализација (након 200.000 радних сати) или изградње нових, таква знања и искуства је тешко стећи у периоду краћем од 10 год.  Уколико лице из тачке 2. има мање година радног искуства у вођењу надзора на монтажно - демонтажним радовима у Термоенергетским постројењима, обавезно је достављање детаљне радне биографије из које се недвосмислено може утврдити да је вршио надзор на најмање два пројекта сличне сложености.  Из приложене радне биографије инжењера за надзор у области електро радова не може се утврдити да наведени ел. инжењер има 10 година радног искуства у вођењу надзора на монтажно-демонтажним радовима у Термоенергетским постројењима, нити да је вршио надзор на најмање два пројекта сличне сложености (прилог 5), чиме није доказао испуњеност услова који се тичу кадровског капацитета.  Имајући у виду напред наведено, понуђач није доказао испуњеност услова који се тичу кадровског капацитета, те се његова понуда одбија као неприхватљива. | 11.897.195,00 евра,  што у динарској противвредности по средњем курсу НБС на дан отварања понуда износи 1.433.034.983,54 динара без ПДВ  (курсна листа број 219 од 16.11.2015.године, 1 € = 120,4515 динара) |

1. Понуда понуђача, која није одбијена а евидентирана је у тачки „основни подаци о понуђачима“ под редним бројем 2. је благовремена, Наручилац је није одбио због битних недостатака, одговарајућа је, не ограничава, нити условљава права наручиоца или обавезе понуђача и не прелази износ процењене вредности јавне набавке, па је као таква оцењена прихватљивом.
2. Критеријум за доделу уговора: најнижа понуђена цена.

7. Обзиром да је прибављена само једна прихватљива понуда, те да, у складу са чланом 107. став 2. ЗЈН, нема услова за рангирање понуда применом критеријума за доделу уговора одређеног у Позиву за подношење понуда и Конкурсној документацији, Комисија је предложила Наручиоцу да, у складу са чланом 107. став 3. ЗЈН, у случају кад је прибављена само једна прихватљива понуда, донесе одлуку о додели уговора групи понуђача: RAFAKO S.A. Пољска, Lakova 33, 47-400 Raciborz (носилац заједничке понуде) и чланови групе ZK – TERMOCHEM Prag огранак Београд, Кнеза Милоша 80, ЛМ Металмонт д.о.о. Обреновац, Краља Милутина 13б и Rafako Engineering Solution d.o.o. Београд, Булевар Арсенија Чарнојевића 86, са подизвођачима PED INSPECT d.o.o. Београд, Кнегиње Зорке 30/26 и ТЕХНИЧКИ ЦЕНТАР - ИНСПЕКТ д.о.о. Обреновац, Богољуба Урошевића Црног бб, чија је понуда оцењена као благовремена, одговарајућа и прихватљива са понуђеном ценом од 14.199.045,00 евра, што у динарској противвредности по средњем курсу НБС на дан отварања понуда износи 1.710.296.268,82 динара без ПДВ (курсна листа број 219 од 16.11.2015.године, 1 € = 120,4515 динара).

Део уговора који ће извршити подизвођачи:

PED INSPECT d.o.o. Београд: 1% укупне вредности набавке, односно оцењивање усаглашености опреме под притиском.

ТЕХНИЧКИ ЦЕНТАР - ИНСПЕКТ д.о.о. Обреновац: 1% укупне вредности набавке, испитивање методама без разарања.

На основу свега наведеног одлучено је као у диспозитиву.

**Правна поука:**

У складу са чланом 149. став 6. Закона о јавним набавкама Захтев за заштиту права може се поднети у року од десет дана од дана објављивања одлуке на Порталу јавних набавки.

*Доставити: Кабинету Директора ЈП ЕПС, Мирославу Томашевићу (предлагач), Извршни директор за послове финанасија, Сектору за набавке и комерцијалне послове Управе, Комисији за ЈН и Архиви*

|  |
| --- |
| Директор ЈП ЕПС |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Александар Обрадовић |